
Foreningen 2 Foreldre, avd. Hordaland arrangerer kveldsseminar med tema

Utfordringer tilknyttet samlivsbruddet – med barna i fokus



Grand Terminus Hotel
Tirsdag 28 august, 2012
18:30 – 21:30

[image: ]Beate Helle, Manipulasjon og fiendegjøring av motparten 
Beate Helle, Bergen, er cand. jur. fra Universitetene i Bergen og Oslo, med rett, moral og etikk som spesialfag. Hun har meglerkurs fra Harvard Universitet, USA. Hun har dessuten videreutdanning fra Norges Handelshøyskole, NHH, blant annet i organisasjonsteori, organisasjonspsykologi, ledelse, ledelse og iverksettelse, omorganisering og prosjektledelse.
Hun har de siste 11 år drevet rettshjelpvirksomhet gjennom sitt firma Din Jurist, med fokus på å hjelpe mennesker og organisasjoner gjennom problemområder og ut av låste konflikter. Hun er forfatter av boka Kom godt igjennom skilsmissen din. Hun har utgitt en rekke artikler og er en erfaren foredragsholder. Hun har omfattende meglingserfaring.


																									         [image: ]Marie Sølverud. Å ha rett - det samme som å få rett?
Advokat Sølverud driver egen advokatpraksis i Bergen. Firmaet har spesialisert seg innenfor rettsområder Barnerett, familierett og arv og Marie har prosedert barnefordelingssaker siden 2004. Firmaet behandler også saker innenfor Erstatningsrett, Forsikringsrett og Arbeidsrett. Firmaet bistår klienter over hele Norge, og vektlegger en profesjonell og tett oppfølging av klient i enhver fase av saken. 
Advokatfirmaet Sølverud har et stort uformelt nettverk av samarbeidspartnere innen de fleste juridiske områder.

Frode Thuen. De psykiske påkjenninger som barnet opplever.             Frode Thuen er psykolog og professor ved Høgskolen i Bergen. Han har i en årrekke drevet forskning og klinisk praksis innen familiepsykologi, hvor han blant annet har gjort studier av foreldre og barns psykososiale reaksjoner på samlivsbrudd. Her har han vært spesielt opptatt av konfliktfylte brudd. Han har også bred erfaring som sakkyndig i barnefordelingssaker, og var medlem i Barnelovutvalget i forbindelse med sist revisjon av barneloven. Han har skrevet flere bøker om samliv og skilsmisser, og opptrer hyppig i ulike medier, blant annet gjennom sin ukentlige samlivsspalte i Aftenposten.

Pris. F2F Medlemmer 150 kroner,
Øvrige 350 kroner

